Напрыканцы мінулага года ў Беларускім камітэце ICOMOS змяніўся старшыня. Нечакана для многіх, айчыннае прадстаўніцтва буйной міжнароднай арганізацыі па ахове спадчыны ўзначаліў даволі малады навуковец Сцяпан СТУРЭЙКА. Ён вядомы сваімі неартадаксальнымі поглядамі на тэорыю і практыку аховы, узнаўлення і актуалізацыі культурных набыткаў. Яго нядаўна выдадзеная кніга “Неспакойныя камяні. 9 эсэ для новага разумення архітэктурнай спадчыны” яскрава іх выяўляе, спараджаючы мноства пытанняў.